Програма „Разкажи ми приказка” е насочена към читателската аудитория на 5-8 годишни деца. Тя дава възможност за един по-приятен първи досег на децата с библиотеката. В тази програма обучаваме децата как трябва да се отнасят с книгите, запознаваме ги с правилата за ползване на библиотеката, разликата между библиотека и книжарница, какво представлява нашата библиотека и как да станат читатели. По тази програма работим с всички училища и детски градини целогодишно. Програмата се реализира от екипа на Детски отдел.